༈ །ལོ་གླུད་ལག་ལེན་དང་བཅས་པ་བཞུགས་སོ།། ༈ །བཅོམ་ལྡན་འདས་དཔལ་གསང་བའི་བདག་པོ་ལ་ཕྱག་འཚལ་ལོ། །འཇིག་རྟེན་གྱི་སེར་བའི་བདག་པོ་རྣམས་ལ་ལོ་གླུད་སྦྱིན་པ་ནི། སྣོད་གཙང་མའི་ནང་དུ༔ རི་རབ་བང་རིམ་བཞི་པའི་སྟེང་དུ༔ གཟའ་མཆོག་གི་སྐུ་འགོད༔ ཕྱོགས་བཞི་རུ་སྲིང་མོ་བཞི་ལ་བཤོས་བུ་རེ་རེ༔ བང་རིམ་
་་་་་གཉིས་པ་
ལ་གཟའ་བརྒྱད་ལ་བཤོས་བུ༔ དེའི་ཕྱི་རིམ་
་་་་་གྱི་བར་རྣམས་
ལ་ངར་མི་བརྒྱད༔ དེའི་ཕྱི་རིམ་
་་་་་བང་རིམ་གསུམ་པ་ལ་
རྒྱུ་སྐར་ཉེར་བརྒྱད་ལ་འབྲང་རྒྱས་ཉེར་བརྒྱད༔ དེའི་ཕྱི་རིམ་
་་་་་བང་རིམ་བཞི་
ལ་བཤོས་བུ་བརྒྱད་དང་༔ གང་ལ་གང་དགོས་ཀྱི་ཚོགས་བཤམས༔ སྤྱན་གཟིགས་སྣ་ཚོགས་དང་༔ དར་སྣ༔ འབྲུ་སྣ༔ ཤ་སྣ༔ རིན་པོ་ཆེ་སྣ་ཚོགས་དཀར་ཕུད་ཆང་ཕུད་རྣམས༔ གཞི་དཀར་པོའི་སྟེང་དུ་བཤམ་ལ༔ སྔགས་དྲུག་ཕྱག་དྲུག་གི་བྱིན་གྱིས་བརླབས་ཏེ༔ ཡུལ་ལྷ་གཞི་བདག་སྡེ་བརྒྱད་དང་བཅས་པ་ལ་གསེར་སྐྱེམས་གཏང་ལ༔ སེར་བའི་བདག་པོ་ལ་བདེན་པ་བརྡར་བ་འདི་སྐད་དོ༔ ༔ཀྱཻ་སངས་རྒྱས་རྐང་གཉིས་གཙོ་སྟེ་བདེན་པའི་མཆོག༔ ཆོས་ཉིད་ཆགས་དང་བྲལ་ཏེ་བདེན་པའི་མཆོག༔ དགེ་འདུན་མི་བྱེད་འདུས་ཏེ་བདེན་པའི་མཆོག༔ དཀོན་མཆོག་བཀའ་ལ་མི་ཉན་གང་ཡང་མེད༔ རི་རབ་ས་ལ་མ་བརྟེན་གང་ཡང་མེད༔ སྲིད་པའི་ཆུ་ལ་མི་ཐུང་གང་ཡང་མེད༔ ཉི་མའི་འོད་ཀྱི་མ་ཁྱབ་གང་ཡང་མེད༔ ཟས་དང་སྐོམ་ལ་མ་ཆགས་གང་ཡང་མེད༔ འཆི་བའི་སྲོག་ལ་མི་འཛེམ་གང་ཡང་མེད༔ དེ་བས་དཀོན་མཆོག་གསུམ་གྱི་བདེན་པ་ཡི༔ མཐོ་བ་སྲིད་པའི་རྩེ་མོ་མན་ཆད་ནས༔ དམའ་བ་ན་རག་དམྱལ་ཁམས་ཡན་ཆོད་ཀྱི༔ འཕགས་པའི་སྤྱན་གྱི་གཟིགས་པའི་སེམས་ཅན་རྣམས༔ བསྟན་པ་མེད་པའི་མགྲོན་གྱི་ཚུལ་དུ་གཉེར༔ མཆོད་སྦྱིན་གཏོར་མ་ཡས་བཟང་གླུད་ཆེན་འདི༔ གང་ལ་བསྔོས་པ་དེ་བཞིན་ཐོབ་པར་ཤོག༔ སརྦ་བིགྣན་ཤནྟིཾ་ཀུ་རུ་ཡེ་སྭཱཧཱ༔ ༈ ཀྱཻ་འཇིགས་བྱེད་ཆེན་པོ་བཀའ་གཉན་མཐའ་ཚིག་ཅན༔ གཟའ་བདུད་ཆེན་པོ་མ་རུངས་པ༔ ཁྱབ་འཇུག་ཆེན་པོ་ཀུན་དུ་རྒྱུ༔ འཇིགས་བྱེད་ཆེན་པོ་སྤྲུལ་པའི་སྐུ༔
རོལ་མོ།

ལུས་པོ་གཅིག་ལ་མགོ་བོ་དགུ༔ མགོ་ལུས་མེད་པ་མིག་གི་གང་༔ སྐུ་སྟོད་མི་ལ་སྐུ་སྨད་སྦྲུལ༔ སྐུ་མདོག་དུད་ཁ་འཇིགས་པ་ལ༔
རོལ་མོ༔
ཤུར་མས་་་་་་
ཕྱག་གཡས་ཀྱིན་ཐང་འཁོར་ལོ་བསྣམས༔ གཡོན་པས་ཆུ་སྲིན་ཞགས་པ་བསྣམས༔ ལྷོ་ནུབ་མཚམས་ནས་སྐུ་བཞེངས་ལ༔ ནུབ་ཀྱི་ཕྱོགས་ནས་ལམ་དུ་འཇུག༔ ཟླ་བའི་རྗེས་གཅོད་ཤར་ནས་རྒྱུ༔ ཉི་མས་རྗེས་གཅོད་ནུབ་ནས་རྒྱུ༔ མཚན་མོ་རྒྱུས་ནས་ཕྱོགས་བཞི་འཇོམས༔ ཉིན་མོ་རྒྱུས་ནས་མཚམས་བཞི་འཇོམས༔ བར་སྣང་ཁམས་ནས་རྒྱུས་ཙམ་ན༔ འཇིག་རྟེན་ཁམས་ཀུན་དངངས་ཤིང་སྐྲག༔ ལྟོ་བ་ཉི་ཟླ་ཁྱུད་མི་ཟ༔ རླུང་རྣམས་ཀུན་ཀྱང་འཕྲུག་ཅིང་གཡོ༔ ས་གཡོས་ཆེན་པོ་མ་འབེབས་ཅིག༔ འཇིགས་བྱེད་ཆེན་པོ་མ་རུང་པ༔ ཟླ་དུས་ཚེས་གྲངས་ཀུན་གྱི་བདག༔ ལྷ་འདྲེ་ཀུན་གྱི་བདག་པོ་ཁྱེད༔ ལོ་གླུད་མདོས་ཆེན་འདི་བཞེས་ལ༔ དབྱར་གྱི་ལོ་ཐོག་གཉན་པོ་ལ༔ སེར་བའི་སྣ་འདྲེན་མ་མཛད་ཅིག༔ ཟླ་བའི་ཟེར་ལ་མ་ཆིབས་ཤིག༔ ཉི་མའི་ཟེར་ལ་མ་འགྲོ་ཅིག༔ ཕྱག་ན་རྡོ་རྗེའི་ཞབས་དྲུང་དུ༔ རང་རྟགས་སྲོག་གི་སྙིང་པོ་ཕུལ༔ ཁས་བླངས་དམ་བཅའ་མ་མདའ་ཅིག༔ མཐུན་པའི་ལོ་གླུད་འདི་བཞེས་ལ༔ ཐོག་སེར་ཀི་ཀང་ཞི་བར་མཛོད༔ བཅོལ་ལོ་སྟོམས་སོ་ཐུབ་པ་སྲུངས༔ ཁྱབ་འཇུག་ཆེན་པོ་བཞེངས་སུ་གསོལ༔ ར་ཧུ་ལ་ནི་བཞེངས་སུ་གསོལ༔ སྤྲུལ་པ་ཆེན་པོ༞ དམག་དཔོན་ཆེན་པོ༞
ཤུར་མས་་་་་
་ལྗང་སྔོན་ཆེན་པོ༞ བྷཻ་རོ་ཙ་ན༞ བདུད་པོ་ནག་པོ༞ རྩ་ར་ཀི་ནི༞ རོ་ཏི་ནག་པོ༞ བྱ་རོག་མགོར་རྩིགས་བཞེངས་སུ་གསོལ༔ ལོ་གླུད་མདོས་ཆེན་འདི་བཞེས་ལ༔ ཐོག་སེར་ཀི་ཀང་ཞི་བར་མཛོད༔ ཞི་བ་ཤནྟིཾ་ཀུ་རུ་ཡེ་སྭཱཧཱ༔ ཀྱེ་ཤར་གྱི་སྟག་སྲིན་ཟོར་བ་གདོང་༔ ལྷོའི་བཾ་སྲིན་དྲེད་ཀྱི་གདོང་༔ ནུབ་ཀྱི་སྐོང་སྲིན་བ་གླང་གདོང་༔ བྱང་གི་འབྲོག་སྲིན་ཆུ་སྲིན་གདོང་༔ སྐུ་མདོག་སྣ་ཚོགས་སོ་སོར་བསྟེན༔ གཡས་གཡོན་བདུད་ཀྱི་ཞལ་མཚོན་བསྣམས༔ ལོ་གླུད་མཆོད་གཏོར་འདི་བཞེས་ལ༔ ཐོག་སེར་ཀི་ཀང་ཞི་བར་མཛོད༔ ཀྱཻ་གཞན་ཡང་འཁོར་དུ་རྟོགས་པ་ཡི༔ ཤར་གྱི་དྲང་སྲོང་ཉི་མ་དང་༔ ཤར་ལྷོའི་དྲང་སྲོང་མིག་དམར་དང་༔ ལྷོའི་དྲང་སྲོང་ཕུར་པ་དང་༔ ལྷོ་ནུབ་དྲང་སྲོང་ར་ཧུ་ལ༔ ནུབ་ཀྱི་དྲང་སྲོང་ཟླ་བ་དང་༔ ནུབ་བྱང་དྲང་སྲོང་པ་སངས་དང་༔ བྱང་གི་དྲང་སྲོང་གཟའ་ལག་དང་༔ བྱང་ཤར་དྲང་སྲོང་སྤེན་པ་དང་༔ སྐུ་མདོག་རང་ཐད་སྣ་ཚོགས་སྟོན༔
་་་་་རོལ་མོ།
ཤུར་མས་་་་་་
ཕྱག་ན་མཚོན་ཆ་སྣ་ཚོགས་བསྣམས༔ ལོ་གླུད་མཆོད་གཏོར་འདི་བཞེས་ལ༔ ཐོག་སེར་ཀི་ཀང་ཞི་བར་མཛོད༔ ཀྱཻ་རྒྱུ་སྐར་རྒྱལ་པོ་ཉི་ཤུ་བརྒྱད༔ འཆར་བ་དང་ནི་ནུབ་པ་དང་༔ འཁོར་ལོ་མཚོན་ཆ་བཞིན་དུ་རྒྱུ༔ འཇིག་རྟེན་དུ་ནི་ཟད་འཕེལ་བྱེད༔ དུས་དང་ལོ་ཚིགས་མཚམས་སྦྱོར་བྱེད༔ སྨིན་དྲུག་ལ་སོགས་འཁོར་བཅས་རྣམས༔ ལོ་གླུད་མཆོད་གཏོར་འདི་བཞེས་ལ༔ ཐོག་སེར་ཀི་ཀང་ཞི་བར་མཛོད༔
རོལ་མོ་ཆེམ་བརྡུང་རྐང་གླིང་་་་་་
ཞི་བ་ཤནྟིཾ་ཀུ་རུ་ཡེ་སྭཱཧཱ༔ ཀྱཻ་འཇིག་རྟེན་དྲེགས་པ་མ་རུངས་པ༔ ལྷ་སྲིན་སྡེ་བརྒྱད་འཁོར་དང་བཅས༔ གཞན་ཡང་སེར་བའི་བདག་པོ་ཀུན༔ སོ་སོར་གླུད་དང་གཏོར་མས་མཆོད༔ ལོ་གླུད་མཆོད་གཏོར་འདི་བཞེས་ལ༔ ཐོག་སེར་ཀི་ཀང་ཞི་བར་མཛོད༔ ཀྱཻ་ནམ་མཁའ་དབྱིངས་ཀྱི་དབང་ཕྱུག་མ༔ སྲིད་པའི་རྒྱལ་མོ་དྲག་མོ་རྒྱལ༔ མཐིང་ནག་གཡུའི་རལ་པ་ཅན༔ རྒྱ་མཚོའི་གཏིང་ནས་མེ་ལེན་མ༔ བར་སྣང་ཁམས་ནས་རླུང་འབྱིན་མ༔ རི་རབ་རྩེ་ནས་ཧོཾ་སྤོར་མ༔ ནམ་མཁའི་ཁམས་ནས་ཐོག་འབེབས་མ༔ སྐུ་ལ་སྤྲིན་གྱི་གོས་གསོལ་མ༔ གསེར་དང་གཡུའི་འཁྲ་བཀོད་ཅིང་༔ ཕྱག་ན་གསེར་གྱི་ཟོར་བ་བསྣམས༔ ཐོག་སེར་བསྲུང་བའི་དམ་ཅན་མཐུ་མོ་ཆེ༔ དབྱར་གྱི་ལོ་ཐོག་གཉན་པོ་ལ༔ ཐོག་སེར་བསྲུང་བའི་ཕྲིན་ལས་མཛོད༔ ཧཱུྃ་སྲིད་པའི་རྒྱལ་མོ་དབང་མོ་ཆེ༔ འབྱུང་བ་ལྔའི་ཡུམ་གཅིག་མོ༔ སྲིད་པ་གསུམ་ལ་བྱོ་ཟློག་མཁན༔ བསྐལ་པ་སྔ་ཕྱིའི་གཞི་འཛིན་མ༔ སྐྱེ་འགྲོ་ཐམས་ཅད་ཐུགས་ལས་སྤྲུལ༔ སྲིད་པ་བདུད་རིགས་ལུས་ལས་སྤྲུལ༔ ཀླུ་རིགས་ཐམས་ཅད་གཞལ་ལས་སྤྲུལ༔ འབྲུག་རིགས་ཐམས་ཅད་ངག་ལས་སྤྲུལ༔ སྲིད་གསུམ་འདི་ན་ཆེ་བ་འབྱིན༔
་་་་་རོལ་མོ། །ཤུར་མས་་་་་་
ཆེ་བའི་རྒྱལ་མོ་ཡུམ་གཅིག་མོ༔ སྲིད་པའི་ཆོ་འཕྲུལ་མངའ་མཛད་མ༔ བླངས་ཐབས་སྤྲུལ་པའི་ནམ་མཁའ་ལ༔ ཐོག་དང་སེར་བའི་སྒོ་འབྱེད་མ༔ དང་པོ་རང་གི་སྲིད་ནས་ཀྱང་ཿ དམ་ཅན་རྒྱུན་དུ་མ་གནོད་པརཿ སྐྱེ་བའི་ལོ་འབྲས་མ་སིལ་བར༔ སྐྱེ་འགྲོའི་ཚེ་སྲོག་མ་གཅོད་ཅིག འབྱུང་བ་ལྔ་པོ་ཆ་སྙོམས་ལ༔ བདག་གི་ལོ་ཐོག་སྨིན་པར་མཛོད༔ ཀྱཻ་དཔལ་ལྡན་ནག་མོ་རེ་མ་ཏི༔ དུས་བཞིའི་ལྷ་མོ་ཀུན་ལ་ཤར༔ དཔྱིད་གསུམ་རྒྱལ་མོ་བྱོན་པའི་ཚེ༔ ཤོ་རི་དུར་ཁྲོད་གནས་མྱུལ་མ༔ ཆུ་བོ་ཀུན་གྱི་གཞུང་འབྱེད་མ༔ འཁྱག་པའི་མིག་ཏུ་ས་འདེབས་མ༔ མིང་པོ་རྡོ་རྗེས་ལས་བཅོས་ན༔ སྲིང་མོ་རྡོ་རྗེས་ལས་ཀྱི་ཤིག༔ དབྱར་གྱི་རྒྱལ་མོར་བྱོན་པའི་ཚེ༔ བདག་གི་པྲི་ཏི་ཆར་འབེབས་མ༔ འབྲུག་དང་ཐོགས་ཀྱི་སྒྲ་སྒྲོག་མ༔ སད་དང་སེར་བའི་སྣ་འདྲེན་མ༔ མིང་པོ་རྡོ་རྗེས་ལས་འཆོལ་ན༔ སྲིང་མོ་རྡོ་རྗེས་ལས་ཀྱི་ཤིག༔ སྟོན་གྱི་རྒྱལ་མོར་བྱོན་པའི་ཚེ༔ མ་ར་ཤིན་ཏུ་བསྟུམ་མ་ནི༔ སྤང་པོ་དེ་ནི་ཁ་སེར་ལ༔ འཛམ་གླིང་འབྲུའི་བཅུད་བསྡུས་མ༔ མིང་པོ་རྡོ་རྗེས་ལས་འཆོལ་ན༔ སྲིང་མོ་རྡོ་རྗེས་ལས་ཀྱི་ཤིག༔ དགུན་གྱི་རྒྱལ་མོར་བྱོན་པའི་ཚེ༔ རྒྱ་མཚོའི་གཏིང་ནས་མེ་ལེན་མ༔ དཔག་ཚད་བཅུ་ནས་དྲི་བསྣོལ་མ༔ ཀླུ་རྣམས་ཀུན་ལ་དང་མོ་ཆེ༔ ལོ་གླུད་མཆོད་གཏོར་བཞེས་སུ་གསོལ༔ ཨོཾ་དུ་རུ་མ་ཁ་ལེ་པྲ་མ་ཀུ་རུ་ཀུ་རུ་ཧཱུྃ་ཧཱུྃ་ཕཊ་ཕཊ་ཤནྟིཾ་ཀུ་རུ་ཡེ་སྭཱཧཱ༔ ཀྱཻ་གཞན་ཡང་སེར་བའི་བདག་པོ་ནི༔ སྲོག་བདག་གཡུའི་སྨིན་མ་ཅན༔ ཚངས་པ་དུང་གི་ཐོར་བཙུགས་ཅན༔ གནམ་ལྷ་དཀར་པོ་འཁོར་དང་བཅས༔ སྤེ་དཀར་རྒྱལ་པོ་སྐྱེས་ཅིག་པོ༔ ཕོ་ཉ་རྒྱལ་པོ་ཤིང་བྱ་ཅན༔ མོན་བུ་པུ་ཏྲ་ལ་སོགས་པའི༔ གཙུག་ལག་ཁང་གི་བསྲུང་མ་སྟེ༔ བསྟན་པ་བསྲུང་ཞིང་ཆོས་འཁོར་སྐྱོངས༔ ཐེའུ་རང་སྟོང་སྡེའི་རྗེ་བོ་སྟེ༔ སྐྱེས་མཆོག་རྡོར་ལེགས་འཁོར་དང་བཅས༔ གནམ་ས་གཉིས་ལ་དབང་བསྒྱུར་བའི༔ ཡཾ་ཤུད་དམར་པོ་སྲོག་གི་བདག༔ བཙན་འགོང་རྒྱལ་པོ་འཁོར་བཅས་ལ༔ ལོ་གླུད་མཆོད་གཏོར་འདི་འབུལ་གྱིས༔ ཐོག་སེར་ཀི་ཀང་ཞི་བར་མཛོད༔ ཀྱཻ་རྒྱལ་པོ་བཞི་དང་ཕྱོགས་སྐྱོང་བཅུ༔ ལྷ་ཆེན་བརྒྱད་དང་ཀླུ་ཆེན་བརྒྱད༔ གཟའ་ཆེན་བརྒྱད་པོ་འཁོར་བཅས་རྣམས༔ ལོ་གླུད་མཆོད་གཏོར་འདི་བཞེས་ལ༔ ཐོག་སེར་ཀི་ཀང་ཞི་བར་མཛོད༔ ཀྱེ་གཞན་ཡང་སེར་བའི་བདག་པོ་ནི༔ གཤིན་རྗེ་ཆོས་རྒྱལ་མན་ཆད་ནས༔ འཆི་བདག་ལྷ་འདྲེ་ཡན་ཆད་ཀྱི༔ གཤིན་རྗེའི་རིགས་སུ་རྟོགས་རྣམས་ལ༔ ལོ་གླུད་མཆོད་གཏོར་འདི་འབུལ་ལོ༔ ཐོག་སེར་ཀི་ཀང་ཞི་བར་མཛོད༔ མ་མོ་ཡེ་ཤེས་མཁའ་འགྲོ་ནས༔ གྲོང་རྒྱུ་སེན་མོ་ཡན་ཆད་ཀྱི༔ མ་མོའི་རིགས་སུ་རྟོགས༞ ལོ་གླུད༞ ཐོག་སེར༞ རྒྱལ་པོ་གནམ་ལྷ་མན་ཆད་ནས༔ སྲས་ཀུན་ཐེ་རངས་ཡན་ཆད་ཀྱི༔ རྒྱལ་པོའི་རིགས་སུ་རྟོགས་པ༞ ལོ་གླུད༞ ཐོག་སེར༞ བཙན་འགོང་ཡབ་ཤུད་དམར་པོ་ནས༔ ཤ་བ་ཕྲེང་ཐོང་ཡན་ཆད་ཀྱི༔ བཙན་གྱི་རིགས་སུ༞ ལོ་གླུད༞ ཐོག་སེར༞ བདུད་རྗེ་མགོན་གཡག་མན་ཆད་ནས༔ ནག་པོ་རྟ་ཐོགས་ཡན་ཆད་ཀྱི༔ བདུད་ཀྱི་རིགས་སུ༞ ལོ་གླུ༞ ཐོག་སེར༞ བགེགས་རྒྱལ་བྱི་ན་ཡ་ག་ནས༔ ཡུལ་འདྲེ་ཆགས་འདྲེ་ཡན་ཆད་ཀྱི༔ འགོང་པོའི་རིགས་སུ༞ ལོ་གླུད༞ ཐོག་སེར༞ མཐའ་ཡས་འཇོག་པོ་མན་ཆད་ནས༔ གདོལ་པ་ནག་པོ་ཡན་ཆད་ཀྱི༔ ཀླུའི་རིགས༞ ལོ་གླུད༞ ཐོག་སེར༞ རྨུ་རྗེ་བཙན་པོ་མན་ཆད་ནས༔ དམུ་ཆུ་རོལ་པ་ཡན་ཆད་ཀྱི༔ རྨུའི་རིགས་སུ༞ ལོ་གླུད༞ ཐོག་སེར༞ གཟའ་བདུད་རོག་ཏི་མན་ཆད་ནས༔ བཟའ་ཕྲན་རྐུན་མོ་ཡན་ཆད་ཀྱི༔ གཟའི་རིགས་སུ༞ ལོ་གླུད་མཆོད་གཏོར་འདི་འབུལ་ལོ༔ ཐོག་སེར་ཀི་ཀང་ཞི་བར་མཛོད༔ ཀྱཻ་སྲིད་པའི་རྩེ་མོ་མན་ཆད་ནས༔ ན་རག་དམྱལ་ཁམས་ཡན་ཆད་ཀྱི༔ སྲིད་པའི་དབང་ཆེན་ཕོ་མོ་དང་༔ ལེན་ཆགས་ལྷ་སྲིན་སྡེ་བརྒྱད་དང་༔ སེར་བའི་བདག་པོ་ཐམས་ཅད་ལ༔ ལོ་གླུད་མཆོད་གཏོར་འདི་འབུལ་ལོ༔ ཐོག་སེར་ཀི་ཀང་ཞི་བར་མཛོད༔ ཁྱེད་ལ་མཐུན་རྫས་འབུལ་བ་ནི༔ ངར་མི་གཟུགས་ཀྱི་གླུད་དུ་འབུལ༔ མར་མེ་སེམས་ཀྱི་གླུད་དུ་འབུལ༔ སྒྲ་དང་རོལ་མོ་གསུང་གི་གླུད༔ མཐུན་པའི་རྫས་དང་ཡོ་བྱད་རྣམས༔ ལོ་ཐོག་གཉན་པོའི་གླུད་དུ་འབུལ༔ གླུད་མཆོག་དམ་པ་བཞེས་ནས་ཀྱང་༔ ཐོག་སེར་ཀི་ཀང་ཞི་བར་མཇོད༔ ཀྱཻ་གཞི་བདག་ཡུལ་གྱི་ཡུལ་ལྷ་ལ༔ ལོ་གླུད་མཆོད་རྫས་འབུལ་བ་ནི༔ བྱོལ་སོང་མི་ནོར་སྣ་ཚོགས་དང་༔ མཁའ་ལ་ལྡིང་དང་ས་ལ་འཛུལ༔ ནགས་ལ་རྒྱུ་དང་རླན་ལ་འགྲིམ༔ རི་དྭགས་ལུང་འགྲིམ་ལ་སོགས་པ༔ ལོ་ཐོག་གཉན་པོའི་གླུད་དུ་འབུལ༔ མདོར་ན་སྲོག་ཆགས་གྲངས་མེད་དང་༔ མཐུན་པའི་དམ་རྫས་སྣ་ཚོགས་དང་༔ མཛེས་པའི་རྒྱན་ཆ་སྣ་ཚོགས་དང་༔ སྤྱན་གཟིགས་ཞལ་ཟས་སྣ་ཚོགས་དང་༔ འདི་འདྲའི་ལོ་གླུད་ཡ་མཚན་ཅན༔ རྒྱུ་ནི་རིན་ཆེན་ལྔ་ལས་བྱས༔ རྐྱེན་ནི་སྔགས་དང་ཕྱག་རྒྱས་བསྐུར༔ འབྲས་བུ་སྐུ་གསུང་ཐུགས་དང་ལྡན༔ དང་པོ་འབྲུ་ལྔའི་བྱིན་གྱིས་བརླབས༔ དགོངས་པ་བརྒྱུད་པའི་སྤང་བསྟོད་དོ༔ ལོངས་སྤྱོད་འདོད་ཡོན་འདི་རྣམས་ཀུན༔ ཁྱབ་འཇུག་མིང་སྲིང་ལྔ་པོ་དང་༔ སྲིད་པའི་དབང་ཆེན་ཕོ་མོ་དང་༔ གསེར་གླང་ནག་པོ་བྱེ་མ་རོག་གཅོད་དང་༔ ནག་པོ་བཟློག་མེད་མ་མོ་ཙ་མུན་ཏྲི༔ སི་ཏི་ས་ལ་ཀླུ་ནག་འགྱེལ་པ་དང་༔ འཁོར་གྱི་རྟ་དམག་ལ་སོགས་འབུམ་སྡེ་དང་༔ དབང་ཕྱུག་ཆེན་པོ་ཤྲཱི་རལ་པ་ཅན༔ གུ་ལང་ནག་པོ་ཀ་ལ་ཡག་ཤ་དང་༔ འོ་ཡུག་དཔོན་གཡོག་ཐམས་ཅད་དང་༔ ལན་ཆགས་ལྷ་སྲིན་སྡེ་བརྒྱད་དང་༔ སྟག་མོ་མ་མོ་སྨན་དང་བཅས༔ ཡུལ་གྱི་ལྷ་ཀླུ་གཉན་པོ་དང་༔ ཐེའུ་རང་སྟོང་སྡེ་ཐམས་ཅད་དང་༔ བགེགས་རིགས་སྟོང་ཕྲག་བརྒྱད་བཅུ་དང་༔ མགྲོན་དུ་གྱུར་པ་ཐམས་ཅད་དང་༔ སེར་བའི་བདག་པོ་ཐམས་ཅད་ལ༔ མཐུན་པའི་རྫས་གླུད་འདི་འབུལ་གྱིས༔ རྣལ་འབྱོར་བདག་གིས་ཡུལ་ཁམས་ལ༔ ཀྱིན་ཐང་ཐོག་སེར་མ་བཏང་ཅིག༔ ལོ་ཐོག་ཟས་སུ་མ་ཟ་ཅིག༔ ནད་དང་དལ་ཡམས་མ་བཏང་ཞིག༔ ཕྱུགས་ནད་བློ་ཟེར་མ་བཏང་ཞིག༔ གློ་བུར་ཡེ་འདྲོག་མ་བཏང་ཞིག༔ བསམ་ངན་སྦྱོར་རྩུབ་མ་མཛད་ཅིག༔ ལོ་ཉེས་འཁྲུག་པ་མ་གཏོང་ཅིག༔ ཀྱཻ་ཀླུ་རྒྱལ་ནག་པོ་འགྱེལ་པ་དང་༔ བ་སུ་དྷ་ར་རིགས་བརྒྱད་དང་༔ དགའ་བོ་ཉེ་དགའ་ལ་སོགས་དང་༔ ཆུ་བདག་བ་རུ་ཀླུ་ཆེན་བརྒྱད༔ ཀླུ་ཆེན་རིགས་བཞི་འཁོར་བཅས་རྣམས༔ ལོ་གླུད་མདོས་ཆེན་འདི་བཞེས་ལ༔ ལོ་ཐོག་སྨིན་པ་མཛད་དུ་གསོལ༔ བསྔོས་པ་བདག་གི་མ་ནོར་རོ༔ ཁས་བླངས་ཁྱེད་ཀྱི་མ་ནོར་མཛོད༔ དེ་ནས་མདོས་ཆེན་ལམ་བསྟན་ཏེ༔ ཀྱཻ་དེ་རིང་ཡས་སུ་བཤམ་པའི་གླུད་ཆེན་འདི༔ མེད་པ་རྣམས་ཀྱི་མི་ལ་རྩལ༔ སྲ་བ་རྣམས་ནི་བྲག་ལ་བརྐོས༔ དཀོན་པ་རྣམས་ནི་རྒྱུ་རུ་བཤམས༔ བྱང་ཆུབ་ཆེན་པོའི་དོན་དུ་གཉེར༔ ནམ་མཁའ་གང་བར་བཤམས་ནས་འབུལ༔ འཇིག་རྟེན་སྲིད་པའི་མཐུ་ཆེན་རྣམས༔ རང་རང་གནས་སུ་སོང་གཞུད་ཅིག